|  |
| --- |
| **ГОДИШЊИ ИЗВЕШТАЈ О РАДУ ПОКРАЈИНСКЕ ШУМАРСКЕ И ЛОВНЕ ИНСПЕКЦИЈЕ ЗА 2020. ГОДИНУ**  **1)-Превентивно деловање инспекције**  Број спречених или битно умањених вероватних настанака штетних последица по законом заштићена добра, права и интересе огледа се кроз превентивно деловање инспекције. Покрајинска шумарска и ловна инспекција је током 2020. године у поступку вршења инспекцијских надзора, као и по захтевима надзираних субјеката редовно, благовремено и детаљно информисала надзиране субјекте везано за примену одредби закона из области шумарства и ловства и подзаконских аката и у случају ненадлежности упућивала надзиране субјекте на надлежне органе. У складу са Законом о инспекцијском надзору, а ради постизања циља инспекцијског надзора, у току 2020 године шумарска и ловна инспекција извршила је 385 службене саветодавне посете и донела укупно 9 решења и дописа са препорукама за отклањање уочених неправилности.  Оваквим радом шумарска и ловна инспекција је деловала превентивно пружајући стручну и саветодавну подршку надзираним субјектима уважавајући права и интересе надзираних субјеката. |
| **2)-Обавештавањe јавности, пружањe стручне и саветодавне подршке надзираним субјектима или лицима која остварују одређена права у надзираним субјектима или у вези са надзираним субјектима**  Обавештавањe јавности, пружањe стручне и саветодавне подршке надзираним субјектима или лицима која остварују одређена права у надзираним субјектима или у вези са надзираним субјектима, укључујући издавање аката о примени прописа и службене саветодавне посете, превентивним инспекцијским надзорима и другим активностима усмереним ка подстицању и подржавању законитости и безбедности пословања и поступања и спречавању настанка штетних последица по законом и другим прописом заштићена добра, права и интересе, са подацима о броју и облицима ових активности и кругу лица обухваћених тим активностима (превентивно деловање инспекције), је реализован кроз стручне саветодавне посете којих је било 47 % од укупног броја контрола (Прилог 1.). Облици ових активности манифестовали су се кроз превентивни инспекцијски надзор, сарадњом инспекције са другим органима и израдом одговарајућих инструкција о поступању у складу са прописима (инструкције су доступне на сајту Управе за шуме).  Имајући у виду здравствену ситуацију у Републици Србији изазвану пандемијом вируса Ковид-19 , а по препоруци Кризног штаба два инспектора који имају преко 60 година свој рад су ускладили са радом од куће, односно више су радили електронски са препорукама странкама а мање вршили теренски надзор.(март,април.мај) |
| **3)-Ниво усклађености пословања и поступања надзираних субјеката са законом и другим прописом, који се мери помоћу контролних листи**  Шумарска и ловна инспекција у складу са Законом о инспекцијском надзору контролне листе користи кад врши редовне надзоре. У 2020. години укупо су извршена 154 редовна инспекцијска надзора, 269 ванредних инспекцијских надзора, (Прилог 1.). Редовни инспекцијски надзори вршени су према контролним листама за одређене области надзора, које су објављене на сајту министарства и по потреби се ажурирају.  Највећи број редовних контрола по Закону о шумама извршен је по контролним листама:  - Гајење шума КЛ-005-02/08 и  - Коришћење шума КЛ-006-02/08  . |
| **4)- Корективно деловање инспекције**  Број откривених и отклоњених или битно умањених насталих штетних последица по законом заштићена добра, права и интересе, огледа се кроз број донетих решења. У 2020. години шумарска и ловна инспекција донела је укупно 9 решења о отклањању недостатака, највише из Закона о шумама -7 решења, затим из Закона о дивљачи и ловству – 2 решење.  Овакво поступање инспекције усмерено је у правцу спречавања или битног умањивања вероватног настанка штетних последица по законом заштићена природна добра, права и интересе. |
| **5)-Број утврђених нерегистрованих субјеката и мерe спроведенe према њима**  У току 2020. године утврђена су 2 нерегистрована субјеката (расадници) коме је наложен упис у одговарајући регистар. Ради се о нерегистрованим расадницима, који су се након наложених мера уписали у одговарјући регистар. |
| **6)-Мерe предузетe ради уједначавања праксе инспекцијског надзора и њихово дејствo**  У складу са Законом о инспекцијском надзору, у циљу уједначавања рада шумарских и ловних инспектора у редовним инспекцијским надзорима коришћене су контролне листе, које се налазе на сајту министарства и доступне су свим субјектима за потребе самоконтроле. Контролне листе се два пута годишње преиспитују на састанцима Одељења шумарске и ловне инспекције.  Редовно се одржавају састанци Одељења шумарске и ловне инспекцијена којима се уједначава рад инспектора на терену, што даје задовољавајуће резултате. |
| **7)-Остварењe плана и ваљаности планирања инспекцијског надзора, нарочито о односу редовних и ванредних инспекцијских надзора, броју редовних инспекцијских надзора који нису извршени и разлозима за то, као и о броју допунских налога за инспекцијски надзор**  У складу са обавезом прописаном у члану 10. Закона о инспекцијском надзору, сачињен је Годишњи план инспекцијског надзора шумарске и ловне инспекције за 2020. годину, који је одобрен од стране Координационе комисије Владе РС.  План инспекцијског надзора за 2020. годину, по врстама инспекцијског надзора приказан је у Прилогу 2. а извршење по врстама инспекцијског надзора приказано је у Прилогу 1.  Укупно планирани број надзора у 2020. години био је 815 а извршено је укупно 817 надзора, односно 100.2 % од планираног.  У складу са Законом о инспекцијском надзору шумарска и ловна инспекција је током 2020 године имала већи број превентивног деловања-службено саветодавних посета у цињу упознавања надзираних субјеката са прописима и законским поступањем. |
| **8)-Ниво координације инспекцијског надзора са инспекцијским надзором кога врше друге инспекције**.  Најчешћа сарадња шумарске и ловне инспекције у току 2020. године, била је са Министарством унутрашњих послова и чуварима шума Јавних предузећа, код контрола сецишта и промета дрвета, као и ветеринаском инспекцијом због појаве Афричке куге свиња поводом чега су се одржавале редовне акције као и састанци са корисницима ловишта.. Поред ове сарадње вршена је и заједничка акција контроле промета дрвета у складу са Акционим планом за спровођење националног програма за сузбијање сиве економије за преиод 2019-2021. |
| **9)-Материјални, технички и кадровски ресурси које је инспекција користила у вршењу инспекцијског надзора и мерама предузетим у циљу делотворне употребе ресурса инспекције и резултатима предузетих мера.**  За реализацију годишњег плана инспекцијског надзора шумарским и ловним инспекторима обезбеђена су службена возила и потребна количина горива за обављање инспекцијског надзора. Техничка опремњеност инспектора није на задовољавајућем нивоу али се приступило обнови старих рачунара, и набавци потребне опреме  У Одељењу шумарске и ловне инспекције по систематизацији предвиђено је 7 радних места(начелник инспекције и 6 шумарско-ловних инспектора). У току 2020. године стално је била попуњено 7 радних места.  Систематизовани број инспектора је недовољан обзиром на укупну површину на којој се врши надзор и број субјеката односно објеката надзора. Имајући у виду да је на територији АПВ некада било запослено 16 инспектора, а приликом преноса надлежности 2010 године 11 инспектора, неопходно је повећати број истих. |
| **10)-Придржавање рокова прописаних за поступање инспекције**  Инспекција се придржавала прописаних рокова. |
| **11)-Законитости управних аката донетих у инспекцијском надзору (број другостепених поступака, њихов исход, број покренутих управних спорова и њихов исход)**  У 2020. години био је 1 другостепени поступак у којима су потврђена решења инспектора, |
| **12)-Поступањe у решавању притужби на рад инспекције, са исходима тог поступања, уз посебно истицање броја поднетих притужби и области рада на које су се односиле**.  У току 2020. Биле су 2 притужбе на рад инспектора, а односила се на поступање инспектора. Утврђено је да притужбе нису биле основане. |
| **13)-Програми стручног усавршаваања**  У 2020, обзиром на здравствену ситуацију, условљену пандемијом вируса Ковид-19 нису одржавани програми стручног усавршавања |
| **14)-Иницијативe за измене и допуне закона и других прописа** Покренута је и иницијатива за измене и допуне Правилника о условима и начину организовања лова,изгледу и садржини обрасца ловне карте,изгледу и садржини обрасца дозволе за лов крупне дивљачи и дозволе за лов ситне дивљачи,као и изгледу и садржини обрасца извештаја о извршеном лову |
| **15)-Мерe и проверe предузете у циљу потпуности и ажурности података у информационом систему**  Информациони систем још није у потпуности у употреби. Шумарска и ловна инспекција још увек користи ексел табеле за редовно месечно, квартално и годишње извештавање. |
| **16)-Стањe у области извршавања поверених послова инспекцијског надзора**  Послови шумарске и ловне испекције поверени су Аутономној покрајини Војводина, као поверени послови државне управе. Шумарска и ловна инспекција у Аутономној покрајини је у саставу Покрајинског секретаријата за пољопривреду, водопривреду и шумарство. Сарадња са републичком шумарском и ловном инспекцијом у области извршавања поверених послова је задовољавајуће. |
| **17)-Исходи поступања правосудних органа**  У 2020 години укупно је поднето 34 захтева за покретање прекршајног поступка,од чега је решено(кажњено) 3, 3 су одбачена док су остали у поступку. .Заплењено је 363 кубна метра дрвета.  Поднете су 2 кривичне пријаве.(поступци у току) |
| **Показатељи делотворности инспекцијског надзора.**  Шумарска и ловна инспекција је уочавајући у којим сегментима је било потребно превентивно реаговати вршила службено саветодавне посете које су садржале и дописе са препорукама, повећане су и превентивне активности са циљем заштите јавног интереса и ефикасним управљањем ризицима у складу са реалним могућностима шумарске и ловне инспекције.Као резултат превентивног рада ове инспекције надзирани субјекти се све чешће обраћају овој инспекцији у циљу упознавања са законском регулативом што резултира мањем кршењу прописа и законском поступању.  **Преглед постављених радних циљева шумарских и ловних инспектора:**  Према редоследу значаја за 2020. годину одређени су следећи радни циљеви сходно Уредби о оцењивању државних службеника :  Примарни радни циљ био је контрола спровођења позитивних законских прописа из Закона о шумама 430 надзора;; Закона о дивљачи и ловству 269 надзора , Закона о репродуктивном материјалу шумског дрвећа 78 надзора, Закона о здрављу биља 37 надзора и редовно извештавање.  На основу утврђених радних циљева урађен је и Годишњи план рада шумарске и ловне инспекције за 2020. годину, а извршење радних циљева јасно је видљиво из Извештаја о раду покрајинске шумарске и ловне инспекције за 2020. годину  **Начелник шумарске и ловне инспекције:**  **Милена Граховац** |

Прилог 1 Извршење према врсти надзора у 2020 години

|  |  |  |  |  |  |  |  |
| --- | --- | --- | --- | --- | --- | --- | --- |
| **РБ** | **ОПИС ПОСЛА** | **Укупно** | **РЕДОВАН** | **ВАНРЕДАН** | **КОНТРОЛНИ** | **ПРЕВЕНТВНИ- СЛУЖ.ПОСЕТЕ** | **ДОПУНСКИ** |
| **А** | **ЗАКОН О ШУМАМА** | 352 | 112 | 99 | 3 | 138 | 0 |
| Б | **ЗАКОН О РЕПРОДУКТИВНОМ МАТЕРИЈ. ШУМ. ДРВЕЋА** | 165 | 0 | 48 | 0 | 117 | 0 |
| В. | **ЗАКОН О ЗДРАВЉУ БИЉА** | 52 | 2 | 22 | 1 | 27 | 0 |
| Г. | **ЗАКОН ДИВЉАЧИ И ЛОВСТВУ** | 248 | 39 | 100 | 6 | 103 | 0 |
| Д. | **ДРУГИ ПРОПИСИ** | 0 | 0 | 0 | 0 | 0 | 0 |
|  | **С В Е Г А** | 817 | 153 | 269 | 8 | 385 | 0 |
|  | **У ПРОЦЕНТИМА - %** | 100.0 | 19 | 33 | 1 | 47 | 0 |

Прилог 2. План према врсти надзора у 2020. години

|  |  |  |  |  |  |  |  |
| --- | --- | --- | --- | --- | --- | --- | --- |
| **РБ** | **ОПИС ПОСЛА** | **Укупно** | **РЕДОВАН** | **ВАНРЕДАН** | **КОНТРОЛНИ** | **ПРЕВЕНТВНИ- СЛУЖ.ПОСЕТЕ** | **ДОПУНСКИ** |
| **А** | **ЗАКОН О ШУМАМА** | 430 | 254 | 79 | 11 | 81 | 5 |
| Б | **ЗАКОН О РЕПРОДУКТИВНОМ МАТЕРИЈ. ШУМ. ДРВЕЋА** | 78 | 32 | 21 | 8 | 14 | 3 |
| В. | **ЗАКОН О ЗДРАВЉУ БИЉА** | 37 | 7 | 5 | 0 | 25 | 0 |
| Г. | **ЗАКОН ДИВЉАЧИ И ЛОВСТВУ** | 269 | 181 | 39 | 8 | 39 | 2 |
| Д. | **ДРУГИ ПРОПИСИ** | 1 | 0 | 1 | 0 | 0 | 0 |
|  | **С В Е Г А** | 815 | 474 | 145 | 27 | 159 | 10 |
|  | **У ПРОЦЕНТИМА - %** | 100.0 | 58.16 | 17.79 | 3.31 | 19.51 | 1,23 |